section_heading: Životopis
paragraph_text: Karijeru je počeo u đakovačkom NK Jedinstvu iz kojeg je kao junior otišao u NK Osijek. S NK Osijekom je osvojio juniorski Kup Jugoslavije 1988. Kao njegov član bio je na posudbi u NK Belišću 1990.g u tadašnjoj 3.ligi, a profesionalac je postao 1989. U zimu 1993. prelazi u NK Zagreb gdje ostaje do ljeta 1994. i bori se za prvaka Hrvatske te debitira u reprezentaciji Hrvatske za koju je u prvom nastupu i postigao gol (protiv Ukrajine 1993.). Od 1994. do 1996. provodi dvije uspješne sezone u NK Osijeku te u ljeto 1996. postaje član MSV Duisburga, njemačka 1.Bundesliga. Nastupajući za njemačke klubove Duisburg i Hansu Rostock dobiva vrlo skromnu minutažu ali postiže golove protiv renomiranih momčadi 1.FC Koln, Werder Bremen i Energie Cottbus. S Hapoelom iz Haife (Izrael) osvaja 3.mjesto, dok je u Kini 2000.godine postao najbolji igrač lige te osvojio Kup Kine i 3.mjesto u prvenstvu. Osvajanje Kupa Kine je ponovio 2002.godine s ekipom Qingdaoa zabivši odlučujući pogodak u uzvratnoj finalnoj utakmici protiv Liaoninga, te nakon toga zaključio nogometnu karijeru. Od tada se bavi privatnim poduzetništvom te 2005. osniva "Marmis Football Agency" za zastupanje nogometaša pri transferima.